# Blazonavimas (heraldika)

### Straipsnis iš Vikipedijos, laisvosios enciklopedijos.

Kuo puošnesnis herbas tuo sunkiau jį blazonuoti (aprašyti).

Blazonavimas (pranc. blason – herbas) – herbo aprašymas (atpasakojimas) pagal heraldikos taisykles.

Šios „kalbos“ mokėjimas leidžia heraldikos specialistams (ir ne tik) perteikti herbą nenaudojant vaizdinių priemonių. Tai labai tiksli kalba, kartu ir paprasta.

Kiekvienas herbo elementas yra glaudžiai susijęs su kitais. Kuo senesnis herbas, tuo lengviau jį blazonuoti (aprašyti), nes kuo senesnis herbas, tuo mažiau jis turi elementų.

## [taisyti] Herbo blazonavimas (aprašymas)

Norint teisingai blazonuoti (aprašyti) herbą, reikia žinoti tam tikras herbo sudėtines dalis, bei svarbiausius terminus, laikytis heraldinio nuoseklumo, pradžioje minint pagrindinius herbo elementus ir jų savybes, palaipsniui pereinant prie mažiau reikšmingų.

Herbo elementai (skliausteliuose jų savybes) pagal svarbą:

- Herbo skydas (lauko (laukų) spalva)
  - Skydo dalijimas (padalijimo būdas, spalvos)
  - Heroldinės figūros (figūros apibūdinimas, spalva)
  - Mobiliosios figūros (figūros apibūdinimas, spalva)
- Šalmas (kokios spalvos, koks metalas)
- Antšalmis
- Karūna (spalva, kokio tipo: karališka, kunigaikščio, grafo ir pan.)
- Šalmo papuošalas (kokios spalvos, kas vaizduojama)
- Mantija (spalva, kokio tipo)
- Skydininkai
- Devizas (moto)
- ...

## [taisyti] Blazonavimo pavyzdžiai

### [taisyti] Šveicarijos herbas

Blazonavimas:
Gules herbiniame skyde graikiškasis Argent kryžius.
Paaiškinimas:

- Gules terminas heraldikoje reiškia raudoną spalvą.
- Graikiškasis kryžius vienodo ilgio galų kryžius, kurie nesiliečia su skydo kraštais.
- Argent heraldikoje metalo spalva reiškianti sidabrą.

### [taisyti] Benedikto XVI herbas

Blazonavimas (be heraldinių spalvų terminų):
Popiežiaus Benedikto XVI herbas – auksiniame herbiniame skyde (pagrindinis ir svarbiausias blazonavimo elementas), raudoname lenktais kraštais spindulyje (antras pagal svarbą herbo elementas – heroldinė figūra) auksinė Šv. Jokūbo kriauklė (Mobilioji figūra). Dešiniajame (svarbesniame nei kairysis) viršutiniame lauke juoda mauro galva su raudona karūna, raudonu auskaru ir raudona apykakle (aprašomi paskiausiai). Kairiajame viršutiniame lauke ant užpakalinių kojų stovi juodas lokys su raudonais nagais ir iškištu raudonu liežuviu. Per juosmenį sidabrine juosta perrištas raudonas balnas su įžambiu sidabriniu kryžiumi.

## [taisyti] Skydo pusės ir laukai

Jeigu padalintume skydą į devynis laukus (3:3:3:) ir juos sunumeruotumėme, tai garbingiausias laukas būtų pirmas, mažiausiai reikšmingas – devintas. Tai žinotina norint sudaryti jungtinį herbą, kad visi laukai jame užimtų deramą vietą pagal rangą ar svarbą. Kiekvienas laukas turi savo pavadinimą:

- 1 – Skydo galvos dešinė
- 2 – Skydo galva
- 3 – Skydo galvos kairė
- 4 – Skydo širdies dešinė
- 5 – Skydo širdis
- 6 – Skydo širdies kairė
- 7 – Skydo papėdės dešinė
- 8 – Skydo papėdė
- 9 – Skydo papėdės kairė

A – Skydo dešinė, B – Skydo kairė, C – Skydo galva, D – Skydo papėdė.

| HERALDIKA

- Heraldika | Heraldika | Heroldas | Herbas
- Herbas | Skydas | Skydo dalijimas | Heroldinės figūros | Mobiliosios figūros | Kryžius heraldikoje
- Atributai | Šalmas | Šalmo papuošalas | Skraistė
- Aprašymas | Blazonavimas | Spalvos | Terminai

Rodomas puslapis "http://lt.wikipedia.org../../../b/l/a/Blazonavimas_%28heraldika%29.html"

Kategorija: Heraldika

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Dansk
- Deutsch
- English
- Français
- עברית
- Italiano
- Polski
- Svenska